Det kan godt være at resten af Nordjylland blæser op til storm på corona-fronten, men på Læsø er der stille. Efter Læsø i september fik sit første smittetilfælde, er yderligere to stødt til. Men nu har stormen lagt sig, og der er endnu engang stille på den lille ø. - Meget stille, lyder det fra Læsøs borgmester Karsten Nielsen (DF). Følger retningslinjerne På Læsø følger de fortsat de anbefalede tiltag, for at begrænse smitten på øen. - Det vi gjorde relativt hurtigt, og har gjort hele forløbet, er, at vi skærmer vores ældre og sårbare. Derudover har vi gjort nogle administrative tiltag på kommunekontoret ved blandt andet at opfordre til at arbejde hjemmefra, og ved at indskrænke hvad politikerne og administrationen deltager i. Kun de allermest nødvendige, fysiske møder deltager vi i på fastlandet. Ellers henstiller vi til, at man bruger Teams, fortæller Karsten Nielsen til TV2 Nord.

Referat:
Efter tre smittetilfælde på kort tid, forholder Læsø sig nu endnu en gang rolige omkring øens corona-situation.